**«Δεν μου αρέσει το διάβασμα!»**

**Ο ρόλος του εκπαιδευτικού στην καλλιέργεια του παιδιού-αναγνώστη**

Τη σχολική χρονιά 2020-21 στη Λέσχη Ανάγνωσης για εκπαιδευτικούς, θα ερευνήσουμε την έννοια της ανάγνωσης, τους τρόπους καλλιέργειας αναγνωστικών συνηθειών, τη δημιουργία διαδρομών ανάγνωσης στην τάξη, τις διάφορες κατηγορίες παιδιών-αναγνωστών και τις αναγνωστικές προτάσεις που μπορούμε να τους κάνουμε, τους τρόπους αξιοποίησης της βιβλιοθήκης του σχολείου αλλά και του Δήμου.

Στόχος μας είναι, στο τέλος του σεμιναρίου, οι εκπαιδευτικοί να αισθάνονται μεγαλύτερη αυτοπεποίθηση, να έχουν διευρύνει τις γνώσεις τους για την παιδική ανάγνωση και να έχουν καλλιεργήσει αναγνώστες με καθημερινές αναγνωστικές συνήθειες που θα συνεχίσουν να απολαμβάνουν την ανάγνωση βιβλίων δια βίου.

Θα πραγματοποιηθούν 15 διαδικτυακές συναντήσεις (2 Πέμπτες κάθε μήνα) 17.30-19.30, από τον Οκτώβριο μέχρι τον Ιούνιο.

**Ημερομηνίες συναντήσεων:**

**22 Οκτωβρίου 2020 , 5 και 19 Νοεμβρίου 2020 ,**

**3 και 17 Δεκεμβρίου 2020 , 14 και 28 Ιανουαρίου 2021,**

 **11 και 25 Φεβρουαρίου 2021 , 11 Μαρτίου 2021 , 1 και 15 Απριλίου 2021, 13 και 27 Μαΐου 2021, 3 Ιουνίου 2021.**

Τα θέματα που θα προσεγγίσουμε είναι:

* **1η συνάντηση:** σύντομη ιστορική αναδρομή στην παιδική ανάγνωση και στα παιδιά αναγνώστες. Τα είδη της ανάγνωσης
* **2η συνάντηση**: Οι ηλικιακές κατηγορίες και η ανάγνωση
* **3η συνάντηση**: Κάθε παιδί είναι ένας αναγνώστης: Τα είδη των αναγνωστών και ο τρόπος προσέλκυσής τους.
* **4η συνάντηση**: Οι κατηγορίες των παιδικών βιβλίων και ο τρόπος ανάδειξής τους (α’ μέρος: βιβλία γνώσεων)
* **5η συνάντηση**: Οι κατηγορίες των παιδικών βιβλίων και ο τρόπος ανάδειξής τους (β’ μέρος: λογοτεχνία)
* **6η συνάντηση**: Οι κατηγορίες των παιδικών βιβλίων και ο τρόπος ανάδειξής τους (γ’ μέρος: βιβλία τέχνης)
* **7η συνάντηση**: Τα βιβλία-εργαλεία
* **8η συνάντηση**: Κενά κείμενα-βαριεστημένα παιδιά: Αξιολόγηση και επιλογή βιβλίων. Τα «καλά» και τα «κακά» παιδικά βιβλία
* **9η συνάντηση**: Χαράζοντας μαζί με τα παιδιά μονοπάτια ανάγνωσης
* **10η συνάντηση**: Δράσεις φιλαναγνωσίας: τι σημαίνει ο όρος;
* **11η συνάντηση**: Παιδικά βιβλία που το θέμα τους είναι η ανάγνωση
* **12η συνάντηση**: Ο ρόλος της βιβλιοθήκης (στην τάξη, στο σχολείο, στο Δήμο)
* **13η συνάντηση**: Τι σημαίνει «αναγνωστικές συνήθειες»
* **14η συνάντηση**: Διδασκαλία και ανάγνωση – Ελεύθερη ανάγνωση στην τάξη
* **15η συνάντηση**: Διαβάζουμε για να ζούμε και όχι ζούμε για να διαβάζουμε. Η απόλαυση της ανάγνωσης, της έρευνας, της μελέτης. Δημιουργώντας ανεξάρτητους δια βίου αναγνώστες.

Τα θέματα των συναντήσεων αφορούν τους εκπαιδευτικούς όλων

των ηλικιακών ομάδων της πρωτοβάθμιας εκπαίδευσης. Τα θέματα

των συναντήσεων ενδέχεται να τροποποιηθούν ανάλογα με τις ανάγκες

των εκπαιδευτικών, όπως θα προκύπτουν με την εξέλιξη του σεμιναρίου.